open-index/open-wikipedia-markdown huggingface dataset:
பலராம்பூர்

**பலராம்பூர்** (**Balrampur**) இந்தியாவின் உத்தரப் பிரதேசம் மாநிலத்தின் அவத் பிரதேசத்தில் அமைந்த  பலராம்பூர் மாவட்டம் ம்ற்றும் பலராம்பூர் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். பலராம்பூர் நகரம் ரப்தி ஆற்றின் கரையில் அமைந்துள்ளது. மாநிலத் தலைநகரம் லக்னோ பலராம்பூரிலிருந்து 160 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 36.28  எக்டேர் பரப்பும், 28 வார்டுகளும், 12,638 குடியிருப்புகளும் கொண்ட பலராம்பூர்  நகராட்சியின் மொத்த மக்கள் தொகை 82488 ஆகும். மக்கள் தொகையில் ஆண்கள்  42997 மற்றும்  பெண்கள் 39491 ஆக உள்ளனர். பாலின விகிதம் 1000 ஆண்களுக்கு 918 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 10756 (13.04 %)  ஆகும். சராசரி எழுத்தறிவு 67.75 %  ஆகும். இதன் மக்கள் தொகையில் இந்துக்கள் 53.60%, இசுலாமியர்கள் 44.66% மற்றும் பிற சமயத்தினர் 1.74% ஆக உள்ளனர்.
பலராம்பூர் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 	5436S &	35 ஆக உள்ளனர்
## வரலாற்று முக்கியத்துவம்
வழிப்போக்கர்களின் விரல்களை வெட்டி மாலையிட்டுக் கொள்ளும் குணம் படைத்த அங்குலிமாலானுக்கு கௌதம புத்தர் அருள் புரிந்த சிராவஸ்தி நகரத்திற்கு 17 கிலோ மீட்டர்  தொலைவில் பல்ராம்பூர் நகரம் அமைந்துள்ளது.
## புவியியல்
 பாகையில் அமைந்த பலராம்பூர் நகரம் கடல் மட்டத்திலிருந்து 105 மீட்டர் உயரத்தில் அமைந்துள்ளது.

## தொல்லியல் களங்கள்
பலராம்பூர் நகரத்திற்கு அருகில் சிராவஸ்தி மற்றும் ஜேதவனம் போன்ற பௌத்த தொல்லியற்களங்கள் அமைந்துள்ளது.

File:Jetavana Monastery - Gandhakuti.JPG|thumb|ஜேதவனம் விகாரை 
File:Maheth History.JPG|thumb|விகாரைகள், சிராவஸ்தி
File:Maheth Stupa.JPG|thumb|மகேத், சிராவஸ்தி 
File:Maheth Stupa2.JPG|thumb|மகேத், சிராவஸ்தி 
File:Anandabodhi Tree.JPG|thumb|ஜேதவனம் விகாரை
File:Maheth Stupa of Sudatta.JPG|thumb|மகேத், சிராவஸ்தி
File:Maheth Stupa of Sudatta2.JPG|thumb|மகேத், சிராவஸ்தி


## மேற்கோள்கள்

## உசாத்துணை
* 

## வெள் இணைப்புகள்
*

பகுப்பு:பலராம்பூர் மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கரிமேடு கருவாயன்

**கரிமேடு கருவாயன்** (*karimedu karuvayan*) 1986 ஆம் ஆண்டு வெளிவந்த இந்தியத் தமிழ்த் திரைப்படமாகும். இராம நாராயணன் இயக்கிய இத்திரைப்படத்தை கல்யாணி முருகன் தயாரித்தார். இப்படத்தில் விஜயகாந்த், நளினி, பாண்டியன் மற்றும் பலரும் நடித்தனர்.

## நடிகர்கள்
* விஜயகாந்த்
* நளினி
* பாண்டியன்
* அருணா
* ராதாரவி
* ஒய். விஜயா
* கவுண்டமணி
* எம். என். நம்பியார்
* செந்தாமரை
* பி. எஸ். வீரப்பா
* வினு சக்ரவர்த்தி
* கல்லாப்பெட்டி சிங்காரம்
* செந்தில்
* பக்கிரிசாமி
* எஸ். எஸ். சந்திரன்
* எம். ஆர். கிருஷ்ணமூர்த்தி
* சங்கிலி முருகன்
* மாஸ்டர் கணேஷ்
* சத்யராஜ்

## பாடல்கள்
இத்திரைப்படத்திற்கு இளையராஜா இசையமைத்தார். பாடல் வரிகளை கவிஞர்கள் வாலி, வைரமுத்து, முத்துலிங்கம் மற்றும் திருப்பத்தூரான் ஆகியோர் எழுதியுள்ளனர்.
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" class=sortable
|- bgcolor="#CCCCCC" align="center"|-

## மேற்கோள்கள்

## வெளி இணைப்புகள்
* https://mio.to/album/Karimedu+Karuvaayan+%281986%29 
* https://m.imdb.com/title/tt0319651/

பகுப்பு:1986 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:நளினி நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:பாண்டியன் நடித்த திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பெலுசியம்

**பெலுசியம்** (**Pelusium**)  ) பண்டைய எகிப்தின் வடக்கு எகிப்தில் பாயும் நைல் நதியின் கிழக்கு வடிநிலப்பகுதியில் அமைந்த பண்டைய நகரம் ஆகும். பெலுசியம் நகரம் தற்கால சயீது துறைமுகத்திற்கு தென்கிழக்கே 30 கிலோ மீட்டர் தொலைவில் அமைந்துள்ளது. பெலுசியம் நகரம், மத்திய தரைக்கடலிலிருந்து 2.5 மைல் தொலைவில் நைல் வடிநிலத்தில் அமைந்துள்ளது.

## போர்கள்
பெலுசியம் நகரத்தில் அகாமனிசியப் பேரரசுப் படைகளுக்கும், பண்டைய எகிப்தியர்களுக்கும் இருமுறை போர் நடைபெற்றது. இரண்டு முறையும் போரில் எகிப்தியர்களை வென்ற அகமானிசியர்கள் பண்டைய எகிப்தை கைப்பற்றி ஆண்டனர்.

## இதனையும் காண்க
* பண்டைய எகிப்திய நகரங்கள்

## மேற்கோள்கள்

## வெளி இணைப்புகள்
* 

* 
* 
* GCatholic - Latin titular see with incumbent bio links
* GCatholic - Melkite titular see with incumbent bio links

பகுப்பு:எகிப்திய நகரங்கள்
பெலுசியம் சண்டை (கிமு 343)

**பெலுசியம் சண்டை** (**Battle of Pelusium**) கிமு 343-இல் பாரசீகத்தின் அகாமனிசியப் பேரரசர்  மூன்றாம் அர்தசெராக்சஸ் படையினர்களுக்கும், பிந்தைய கால எகிப்திய இராச்சியத்தை ஆண்ட 30-ஆம் வம்ச இறுதிப் பார்வோன் இரண்டாம் நெக்தனெபோ  படையினர்களுக்கும் நைல் வடிநிலத்தின் கிழக்கில் அமைந்த பெலுசியம் எனுமிடத்தில் நடைபெற்ற போர் ஆகும். இப்போரில் எகிப்திய மற்றும் பாரசீகப் படைகளுடன் கிரேக்கர்களும் இணைந்து சண்டையிட்டனர்.

போரின் முடிவில் பண்டைய எகிப்து, பாரசீகத்தின் அகாமனிசியப் பேரரசின் படைகளால் வெல்லப்பட்டது. இப்போரின் முடிவில் எகிப்தில் எகிப்தியர்களின் ஆட்சி முடிவுற்றது. 

## இதனையும் காண்க
* பெலுசியம் சண்டை (கிமு 525)

## மேற்கோள்கள்

பகுப்பு:எகிப்தின் வரலாறு
பகுப்பு:அகாமனிசியப் பேரரசு
பகுப்பு:எகிப்தின் முப்பதாம் வம்சம்
பெலுசியம் சண்டை (கிமு 525)

**பெலுசியம் சண்டை** (**Battle of Pelusium**) கிமு 525-ஆம் ஆண்டில், பாரசீகத்தின் அகமானிசியப் பேரரசர் இரண்டாம் காம்பிசெஸ் படைகளுக்கும், பிந்தைய கால எகிப்திய இராச்சியத்தை ஆண்ட 26-ஆம் வம்ச பார்வோன் மூன்றாம் சாம்திக் படையினருக்கும் நைல் நதி வடிநிலத்தில் கிழக்கில் உள்ள பெலுசியம் எனுமிடத்தில் நடைபெற்ற சண்டையாகும். இச்சண்டையில் அகாமனிசியப் பேரரசு படையினர் வென்றனர். போரில் எகிப்திய மன்னர் மூன்றாம் சாம்திக் போர்க் கைதியாக பிடிக்கப்பட்டார். பண்டைய எகிப்து, அகாமனிசியப் பேரரசு கீழ் ஒரு மாகாணமாக மாறியது.

## இதனையும் காண்க
* பெலுசியம் சண்டை (கிமு 343) 

## மேற்கோள்கள்

## மேலும் படிக்க
* Herodotus.* The Histories*. Suffolk, England: Penguin Books, 1975.
* Dupuy, R. Ernest, and Trevor N. Dupuy. *The Encyclopedia of Military History from 3500 BC. to the present*. New York: Harper and Row, 1977.
* Fuller, J.F.C. *A Military History of the Western World*, Volume One. N.P.: Minerva Press, 1954.
* Harbottle, Thomas. *Dictionary of Battles*. New York: Stein and Day, 1971.

பகுப்பு:எகிப்தின் வரலாறு
பகுப்பு:அகாமனிசியப் பேரரசு
பகுப்பு:எகிப்தின் இருபத்தி ஆறாம் வம்சம்
பாம்ப்பெயூவின் தேற்றம்

**பாம்ப்பெயூவின் தேற்றம்** (*Pompeiu's theorem*) என்பது உருமேனியக் கணிதவியலாளர் திமிட்டிரி பாம்ப்பெயூவால்  (Dimitrie Pompeiu) கண்டுபிடிக்கப்பட்ட ஒரு யூக்ளீட் வடிவியல் கூற்றாகும். இது ஒரு எளிய தேற்றம்.

தேற்றத்தின் கூற்று:
:* ABC ஒரு [[சமபக்க முக்கோணி|சமபக்க முக்கோணம்]].  இந்த முக்கோணத்தின் தளத்தில் அமைந்த ஒரு புள்ளி P எனில் PA, PB, PC ஆகிய மூன்றும் ஒரு முக்கோணத்தை அமைக்கும்.*

இத்தேற்றத்தை எளிதாக நிறுவலாம்:

*B* ஐப் பொறுத்து 60° சுழற்ற, *A* உச்சியானது *C* ஆகவும் *P* ஆனது *P*&nbsp; ஆகவும் இடம் மாறுகிறது என்க. இப்பொழுது,

:\scriptstyle PB\ =\ P'B
:\scriptstyle\angle PBP'\ =\ 60^{\circ}

இவ்விரண்டு முடிவுகளிலிருந்தும் முக்கோணம் *PBP*&nbsp; ஒரு சமபக்க முக்கோணம் என அறியலாம். மேலும்
:\scriptstyle PP'\ =\ PB ஆக இருக்கும். 

எனவே,
:\scriptstyle PA\ =\ P'C.

அதாவது  *PCP*&nbsp; முக்கோணத்தின் பக்கங்கள் ஒவ்வொன்றும்  *PA*, *PB*, *PC* ஆகியவற்றுக்குச் சமமாக இருக்கின்றன. எனவே *PA*, *PB*, *PC* மூன்றும் சேர்ந்து ஒரு முக்கோணத்தை அமைக்கும்.

மேலும் புள்ளி *P* ஆனது முக்கோணத்தின்  சுற்று வட்டத்தின் மீது இருந்தால், *PA*, *PB*, *PC* மூன்றும் ஒரு சிதைந்த முக்கோணத்தை அமைக்கும். மூன்று நீளங்களின் பெரியதாகவுள்ளது மற்ற இரு நீளங்களின் கூட்டுத்தொகைக்குச் சமமாக இருக்கும். இக்கூற்று வான் இசுக்கூட்டனின் தேற்றம் ஆகும்.

இத்தேற்றத்தை பாம்ப்பெயூ 1936 இல் வெளியிட்டார். எனினும் செருமானியக் கணிதவியலாளரான மோபியசு 1852 ஆம் ஆண்டிலேயே இதைவிட பொதுமையான தேற்றமாக யூக்ளிடிய தளத்திலுள்ள நான்கு புள்ளிகளுக்கானத் தேற்றத்தை வெளியிட்டிருந்தார். அவர் பாம்ப்பெயூவின் தேற்றத்தின் கூற்றினை தனது தேற்றத்தின் ஒரு சிறப்புவகையாக அளித்திருந்தார். இக்காரணத்தால் இத்தேற்றமானது "மோபியசு-பாம்ப்பெயூ தேற்றம்" எனவும் அறியப்படுகிறது..

## மேற்கோள்கள்


## வெளியிணைப்புகள்
*MathWorld's page on Pompeiu's Theorem
*Pompeiu's theorem at cut-the-knot.org

பகுப்பு:சமதள வடிவவியல் தேற்றங்கள்
சுவாதி சங்கீதோத்சவம்

**சுவாதி சங்கீதோத்சவம்** (*Swathi Sangeethotsavam*) (சுவாதி இசை விழா) என்பது மகாராஜா சுவாதித் திருநாளின் இசையமைப்பைக் கொண்டாடும் பத்து நாள் இசை விழாவாகும். மகாராஜா தனது பல படைப்புகளை இயற்றியதாக நம்பப்படும் திருவனந்தபுரத்திலுள்ள குதிரை மாளிகையில் ஒவ்வொரு ஆண்டும் சனவரி 4 முதல் 13 வரை திருவிழா நடத்தப்படுகிறது. இவ்விழா சுவாதி திருநாளுக்கு அஞ்சலி செலுத்தும் விதமாகவும், அவரது இசையமைப்பிற்காகவும் அர்ப்பணிக்கப்பட்டுள்ளது.  இசை விழாவிற்கு நுழைவுக் கட்டணம் ஏதுமில்லை. தலைமையில் திருவிதாங்கூர் இராம வர்மன் மகாராஜா அறக்கட்டளையின் கீழ் இளவரசர் இராமவர்மன் இந்த விழாவை நடத்துகிறார். 

## வரலாறு
சுவாதித் திருநாளை முன்னிட்டு கேரள அரசு குதிரை மாளிகையில் விழாவை நடத்தி வந்தது. 1990களின் பிற்பகுதியில், கேரளா முழுவதும் வெவ்வேறு இடங்களில் நடத்த முடிவு செய்து, குதிரை மாளிகையில் திருவிழாவை நிறுத்தினர். பிறகு, கர்நாடக இசைக் கலைஞரும் சுவாதித் திருநாளின் நேரடி வழித்தோன்றலுமான இளவரசர் இராமவர்மா இந்த விழாவை ஏற்பாடு செய்துள்ளார். 

## இவற்றையும் பார்க்கவும்
* செம்பை சங்கீத உற்சவம்
* குதிரை மாளிகை

## சான்றுகள்

## வெளி இணைப்புகள்
*
பகுப்பு:கருநாடக இசை
சேதி சந்த்

**சேதி சந்த்** (*Cheti Chand*) என்பது சிந்தி இந்துக்களுக்கான சந்திர இந்து புத்தாண்டின் நவராத்திரி நோன்பு தொடக்கத்தைக் குறிக்கும் ஒரு திருவிழா ஆகும். திருவிழாவின் தேதி சந்திர இந்து நாட்காட்டியின் சந்திர சுழற்சியை அடிப்படையாகக் கொண்டுள்ளது. இது ஆண்டின் முதல் நாளில், சிந்தி மாதமான சேத் ( சித்திரை ) மாதத்தில் விழுகிறது. இது பொதுவாக கிரெகொரியின் நாட்காட்டியில் மார்ச் மாத இறுதியில் அல்லது ஏப்ரல் தொடக்கத்தில் மகாராட்டிராவில் குடி பத்வா கொண்டாடப்படும் நாளிலும், இந்தியாவின் தக்காணப் பகுதியின் பிற பகுதிகளில் உகாதி கொண்டாடப்படும் அதே நாளிலும் வரும்.

## கண்ணோட்டம்
இந்த திருவிழா வசந்த காலத்தையும், அறுவடையின் வருகையையும் குறிக்கிறது. ஆனால் சிந்தி சமூகத்தில், கொடுங்கோல் முஸ்லிம் ஆட்சியாளர் மிர்சாவின் துன்புறுத்தலில் இருந்து தங்களைக் காப்பாற்ற சிந்து நதிக்கரையில் உள்ள இந்து கடவுளான வருண தேவனிடம் அவர்கள் பிரார்த்தனை செய்த பிறகு 1007இல் உதேரோ லால் பிறந்ததைக் குறிக்கிறது. வருண தேவன் ஒரு போர்வீரனாகவும், பிரசங்கம் செய்யும் முதியவராகவும் உருவெடுத்தார். முஸ்லிம்களும் இந்துக்களும் ஒரே மாதிரியான மத சுதந்திரத்திற்கு தகுதியானவர்கள் என்று மிர்சாவை கண்டித்தார். இந்துக்கள் கோயிலில் உள்ள துறவியை ஜூலேலால் என்றும் குறிப்பிடுகின்றனர். இவர் சிந்துவில் இரு மதங்களைச் சேர்ந்த மக்களின் அன்பைப் பெற்றார்.  இவரைப் பின்பற்றும் சூபி முஸ்லிம்களால், இவர் "கவாஜா கிசிர்" அல்லது "ஜிந்தாபிர்" என்று அழைக்கப்படுகிறார். இந்து சிந்தி, புராணத்தின்படி, புத்தாண்டை உதேரோ லாலின் பிறந்தநாளாகக் கொண்டாடப்படுகிறது.

இந்த பாரம்பரியம் தர்யபந்திகளுடன் தொடங்கியிருக்கலாம். பிரித்தானிய குடியேற்ற ஆட்சி காலத்தில், முக்கிய வருடாந்திரத் திருவிழாக்கள் ஜிந்தாபீரில் ( பாகித்தானின் ஐதராபாத்து அருகில்) நடத்தப்பட்டன. சமகாலத்தில், சிந்தி சமூகம் சேத் சந்த் பண்டிகையை முக்கிய திருவிழாக்கள், விருந்துகளுடனும், சமூக நடனங்களுடனும் மற்ற இந்து தெய்வங்களுக்கான ஊர்வலங்கள் போல (விட்டலர் திருவிழா போன்று) கொண்டாடுகிறது.

இந்த நாளில், பல சிந்திகள் ஜூலேலாலின் பிரதிநிதியான பகாரானா சாகிப் என்ற உருவத்தை அருகிலுள்ள நதி அல்லது ஏரிக்கு எடுத்துச் செல்கிறார்கள். பகாரானா சாகிப்பானது எண்ணெய் விளக்கு, சர்க்கரைக் கட்டி, ஏலக்காய், பழங்கள் ஆகியவற்றைக் கொண்டிருக்கும். இது தண்ணீர் கலசமும், ஒரு தேங்காய், துணி,  பூக்கள், இலைகள் ஆகியவற்றால் மூடப்பட்டிருக்கும். மேலும், ஜூலேலால் தேவதையின் சிலையும் இருக்கும். சேதி சந்த் இந்தியாவிலும், பாக்கித்தானில் உள்ள சிந்தி இந்துக்களாலும் கொண்டாடப்படும் ஒரு முக்கிய பண்டிகையாகும். மேலும் உலகெங்கிலும் உள்ள இந்து சிந்தி புலம்பெயர்ந்தோரால் கொண்டாடப்படுகிறது.

## சான்றுகள்

## வெளி இணைப்புகள்
* Images of Cheti Chand in Sindhunagar from Sindhunagar.com
* Recipe to make Tairi (an authentic Sindhi delicacy or Sweet Rice made on occasion of Chetichand) http://sindhirasoi.com/2012/03/tairisindhi-sweet-rice-for-chetichand/ from sindhirasoi.com
பகுப்பு:ஏப்ரல் சிறப்பு நாட்கள்
பகுப்பு:மார்ச் சிறப்பு நாட்கள்
பகுப்பு:இந்தியப் புத்தாண்டுகள்
பகுப்பு:புத்தாண்டுகள்
பகுப்பு:இந்து சமய விழாக்கள்
புரந்தரதாசர் ஆராதனை

**புரந்தரதாசர் ஆராதனை** (*Purandara Dasa Aradhana*) என்பது கன்னட இசையமைப்பாளர் புரந்தரதாசரின் வருடாந்திர ஆராதனை (கடவுளை அல்லது ஒரு நபரை மகிமைப்படுத்தும் செயல் ) ஆகும். இவர் கருநாடக இசையின் "பிதாமகர்" என்று கருதப்படுகிறார்.  இவர் ஆந்திராவிலும், கர்நாடகாவிலும் முதன்மையாக வாழ்ந்து  அம்பியில் சமாதி  அடைந்த தை அமாவாசை நாளில் ஆராதனை அனுசரிக்கப்படுகிறது.

## வரலாறு
ஆராதனை புரந்தரதாசர் சமாதி அடைந்த நினைவு தினத்தில் ஒவ்வொரு வருடமும் கொண்டாடப்படுகின்றது. இது இந்திய சந்திர நாட்காட்டியின் தை அமாவாசை அன்று (பொதுவாக பிப்ரவரி-மார்ச் மாதங்கள்) அனுசரிக்கப்படுகிறாது. பண்டரிபுரம், திருமலை, அம்பி, மந்திராலயம் உள்ளிட்ட தென்னிந்தியாவின் பல்வேறு பகுதிகளில் ஆராதனை கொண்டாடப்படுகிறது. அம்பியில் இது புரந்தர தாசர் ஆராதனை சமிதி அறக்கட்டளையால் வருடாந்திர நிகழ்ச்சிகளுடன் திருமலையில் ஏற்பாடு செய்யப்படுகிறது. இது, திருமலை திருப்பதி தேவஸ்தானத்தின் தாச சாகித்திய திட்டத்தால் ஆண்டுதோறும் சனவரி - பிப்ரவரி மாதங்களில் ஏற்பாடு செய்யப்படுகிறது. 

1970களின் முற்பகுதியில், தமிழ்நாட்டில் தியாகராஜருக்கு வழங்கப்பட்ட தகுதி  கர்நாடகாவில் புரந்தரதாசருக்கு வழங்கப்படவில்லை என்று ஜெயச்சாமராஜா உடையார் வருத்தம் தெரிவித்தார். இதனால் ஈர்க்கப்பட்ட கன்னட பத்திரிகையாளர் என்.ஏ.மூர்த்தி என்பவர், அம்பியில் புரந்தர தசர் ஆராதனையைத் தொடங்கினார். மேலும், 1974 முதல் 1976 வரை வருடாந்திர நிகழ்ச்சியை ஏற்பாடு செய்தார். மூர்த்தியின் மரணத்திற்குப் பிறகு அவரது மகன் ராஜா ராவ் முலபாகல் புரந்தர விட்டல தேவாலயத்தில் வருடாந்திர நிகழ்ச்சியை ஏற்பாடு செய்யத் தொடங்கினார்.

## சான்றுகள்

பகுப்பு:விழாக்கள்
பகுப்பு:இசை பண்பாடு
பகுப்பு:இந்து சமயம்
அலெக்சாந்திரியாவின் ஹீரோன்

**அலெக்சாந்திரியாவின் ஹீரோன்** (; , மேலும் **அலெக்சாந்தியாவின் ஹீரோன்** என அழைக்கப்படுகிறார் ; கி.பி. 10  – கி.பி 70 ), என்பவர் ஒரு கிரேக்க கணிதவியலாளர் மற்றும் பொறியாளர் ஆவார். இவர் தனது சொந்த ஊரான  உரோமானிய எகிப்தின் அலெக்சாந்திரியாவில் செயல்பட்டுக் கொண்டிருந்தார். பெரும்பாலும் இவர் பழங்காலத்தின் மிகப் பெரிய ஆய்வாளராகக் கருதப்படுகிறார்.  மேலும் இவரது பணி எலனியக் காலத்தின் அறிவியல் பாரம்பரியத்தின் பகுதியாக உள்ளது. 

வலது|thumb|152x152px| ஹீரோனின் ஆவிவேக மானி
*[[ஆவிவேக மானி]]* (சில நேரங்களில் "ஹீரோ என்ஜின்" என அழைக்கப்படுவது) எனப்படும் நீராவிப் பொறி குறித்த நல்ல விளக்கத்தை ஹீரோ வெளியிட்டது, இவரது மிகவும் பிரபலமான கண்டுபிடிப்புகளில் ஒன்றாக காற்று சக்கரம் இருந்தது. இது நிலத்தில் காற்றின் திறனை பயன்படுத்துவதற்கான ஆரம்ப நிகழ்வாகும்.   இவர் அணு இயக்கக்கோட்பாட்டைப் பின்பற்றுபவர் என்று கூறப்படுகிறது. இவரது படைப்பான *மெக்கானிக்ஸில்*, இவர் இணைகரப் பெருக்கிகளை  விவரித்தார்.  அவருடைய சில கருத்துக்கள் சிடியசைபியசின்  படைப்புகளிலிருந்து பெறப்பட்டவை.

கணிதத்தில் இவர் பெரும்பாலும் ஈரோனின் வாய்பாடுக்காக நினைவுகூரப்படுகிறார். அது ஒரு முக்கோணத்தின் பரப்பளவை அதன் பக்கங்களின் நீளத்தை மட்டும் பயன்படுத்தி கணக்கிடும் ஒரு வழியாகும்.

ஹீரோவின் அசல் எழுத்துக்கள் மற்றும் வடிவமைப்புகளில் பெரும்பாலானவை மறைந்துவிட்டன. ஆனால் இவரது சில படைப்புகள் கிழக்கு ரோமானியப் பேரரசின் கையெழுத்துப் பிரதிகளிலும், குறைந்த அளவிற்கு லத்தீன் அல்லது அரபு மொழிபெயர்ப்பிலும் பாதுகாக்கப்பட்டுள்ளன.

## வாழ்க்கை மற்றும் தொழில்
ஹீரோவின் இனம் கிரேக்கம்  அல்லது ஹெலனிஸ்டு எகிப்தியராக இருக்கலாம்.     அலெக்சாந்திரியாவின் புகழ்பெற்ற நூலகத்தை உள்ளடக்கிய அருங்காட்சியகத்தில் ஹீரோ கற்பித்தார் என்பது கிட்டத்தட்ட உறுதியாகிவிட்டது. ஏனெனில் இவரது பெரும்பாலான எழுத்துக்கள் கணிதம், விசையியல், இயற்பியல், காற்றழுத்தவியல் படிப்புகளுக்கான விரிவுரைக் குறிப்புகளாகத் தோன்றுகின்றன. இருபதாம் நூற்றாண்டு வரை இந்தத் துறை முறைப்படுத்தப்படவில்லை என்றாலும், ஹீரோவின் பணி, குறிப்பாக அவரது தானியங்கி சாதனங்கள், நுண்கணியியல்  பற்றிய முதல் முறையான ஆராய்ச்சிகளில் சிலவற்றைப் பிரதிநிதித்துவப்படுத்தியதாக கருதப்படுகிறது. 

## குறிப்புகள்

பகுப்பு:பண்டைய கிரேக்க நபர்கள்
நம்பிராம்பட்டி

**நம்பிராம்பட்டி** (*Naiperampatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இக்கிராமம் மரம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும், ஊத்தங்கரையில் இருந்து 2 கிலோமீட்டர் தொலைவிலும் உள்ளது. 

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 284 வீடுகள்  உள்ளன. கிராமத்தின் மொத்த மக்கள் தொகையானது 1,101 ஆகும். இதில் ஆண்கள் எண்ணிக்கை  572, பெண்களின் எண்ணிக்கை 529 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
நல்லவம்பட்டி

**நல்லவம்பட்டி** (*Nallavampatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது பாவக்கல் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 65 கிலோமீட்டர் தொலைவிலும், ஊத்தங்கரையில் இருந்து 20 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 299, மொத்த மக்கள் தொகைகள் 	1,213, இதில் 653 ஆண்களும்,  560 பெண்களும் அடங்குவர்.

## மேற்கோள்கள்
 

பகுப்பு:கிருஷ்ணகிரி மாவட்டத்திலுள்ள கிராமங்கள்
நாரலேபள்ளே

**நாரலேபள்ளே** (*Naralepalle*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது நாரலேபள்ளே ஊராட்சிக்கு உட்பட்டது.

## அமைவிடம்
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது.

## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 140 வீடுகள் உள்ளன. கிராமத்தின் மொத்த மக்கள் தொகையானது	501 ஆகும். இதில் ஆண்கள் எண்ணிக்கை 253, பெண்களின் எண்ணிக்கை 248 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
பிசு(குளோரோமெத்தில்) கீட்டோன்

**பிசு(குளோரோமெத்தில்) கீட்டோன்** (*Bis(chloromethyl) ketone*) என்பது C3H4Cl2O என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். திண்ம நிலையில் காணப்படும் இச்சேர்மம் சிட்ரிக் அமிலத் தயாரிப்பில் பயன்படுத்தப்படுகிறது. பிசு(குளோரோமெத்தில்) கீட்டோனின் தொடர்பு அல்லது உள்ளிழுத்தல் போன்ற உடலின் மீதான வெளிப்பாடுகள் தோல், கண்கள், தொண்டை, நுரையீரல், கல்லீரல் மற்றும் சிறுநீரகங்களுக்கு எரிச்சல் அல்லது சேதத்தை உண்டாக்கும். தலைவலி மற்றும் மயக்கம் போன்ற விளைவுகளும் உண்டாகும்.  
  
பிசு(குளோரோமெத்தில்) கீட்டோன்  அமெரிக்காவின் அவசரகால திட்டமிடல் மற்றும் தகவல்  அறியும் உரிமைச் சட்டத்தின் (42 யு.எசு.சி 11002) பிரிவு 302 இல் வரையறுக்கப்பட்டுள்ளபடி மிகவும் அபாயகரமான ஒரு வேதிப் பொருளாக வகைப்படுத்தப்பட்டுள்ளது. கணிசமான அளவில் உற்பத்தி செய்யவும் சேமித்து வைக்கவும்   பயன்படுத்தவும் அனுமதி பெறவேண்டியது கட்டாயமாகும். 
## இவற்றையும் காண்க
* குளோரோ அசிட்டோன்
* அறுகுளோரோவசிட்டோன்
  
## மேற்கோள்கள்

பகுப்பு:கீட்டோன்கள்
பகுப்பு:கரிமகுளோரைடுகள்
பவநகர் துறைமுகம்

**பவநகர் துறைமுகம்** (*Bhavnagar Port*)  இந்தியாவின் குசராத்து மாநிலத்தின் சௌராட்டிரா பகுதியில் அமைந்துள்ள ஒரு துறைமுகமாகும். 18 ஆம் நூற்றாண்டின் தொடக்கத்தில் இருந்து பவநகர் துறைமுகமானது தென்கிழக்கு ஆசியா, ஆப்பிரிக்கா, அரேபியா மற்றும் செங்கடல் துறைமுகங்களுடன் வர்த்தக தொடர்புகளை கொண்டுள்ளது.

21°48′வடக்கு 72°09′கிழக்கு என்ற ஆள் கூறுகளில் அமைந்துள்ள அசல் துறைமுகமான பவநகர் துறைமுகம் குசராத்து வர்த்தகத்தின் மிக முக்கியமான பகுதியாகும். 1860 ஆம் ஆண்டு முதல் கடல் போக்குவரத்திற்கான கலங்கரை விளக்கமாகவும் திகழ்ந்தது. பின்னர் 1930 ஆம் ஆண்டில் பவநகர் மாநிலத்தின் துறைமுக அதிகாரியாக இருந்த யே. இயான்சுடன் மேற்பார்வையின் கீழ் துறைமுகம் நவீனமயமாக்கப்பட்டது. ஏற்றுமதி இறக்குமதி கிடங்குகள் மற்றும் இரயில் போக்குவரத்து ஆகியவை துறைமுகத்துடன் சேர்க்கப்பட்டன. பழைய துறைமுகத்தில் அதிக மண் படிந்ததால், அசல் துறைமுகத்திலிருந்து 8 கிமீ தெற்கே ஒரு புதிய துறைமுகம் கட்டப்பட்டு 1950 ஆம் ஆண்டுகளில் செயல்பாட்டுக்கு வந்தது. இந்த துறைமுகத்தில் ஒரு கலங்கரை விளக்கமும் இருந்தது, இது 2001 பூகம்பத்தில் சேதமடைந்தது.

பவநகர் துறைமுகத்தின் வடிவமைப்பிற்கு புரூசு வொய்ட்டு என்ற பொறியாளரின் நிறுவனம் பொறுப்பேற்றது. சிசுவிக் மேம்பாலம் மற்றும் மும்பை கடல் எண்ணெய் முனையம் ஆகியவையும் இதே நிறுவனத்தின் மேற்பார்வையில் இருந்தன. பவ்நகர் கால்வாய் கதவு 1963 ஆம் ஆண்டு கட்டப்பட்டது. இந்த வகையில் இந்தியாவில் கட்டப்பட்ட, குசராத்தில் உள்ள பழமையான முதல் கட்டமைப்பு என்ற சிறப்பும் இதற்கு உண்டு. குறைந்த அலைகளின் போது கப்பல்களை மிதக்க வைக்க இது மிகவும் பயனுள்ளதாக இருக்கும்.

## மேற்கோள்கள்

## மேலும் படிக்க
* *Mulberry – The Return in Triumph* by Michael Harrison, 1965
* *A Harbour Goes To War: The Story of Mulberry and the Men Who Made It Happen* - J. Evans, R. Walter, E. Palmer; publisher - South Machars Historical Society, 2000
## புற இணைப்புகள்
* Bhavnagar Port
* Ports.com

பகுப்பு:குசராத்து
பகுப்பு:குஜராத்தில் போக்குவரத்து
தண்டு மாரியம்மன் கோயில்

**தண்டு மாரியம்மன் கோயில்** (*Thandu Mariamman Temple* ) என்பது இந்தியாவின் தமிழ்நாட்டின், கோயம்புத்தூர், உப்பிலிபாளையத்தில் அமைந்துள்ள தண்டு மாரியம்மனுக்கு அர்ப்பணிக்கப்பட்ட ஓர் இந்துக் கோயிலாகும். இங்குள்ள அம்மன் கொங்கு நாட்டை ஆண்டவரின் படைவீரர்களுக்கு சின்னம்மை நோயை குணப்படுத்தியதாக நம்பிக்கை நிலவுகிறது. ஆண்டுதோறும் ஏப்ரல் மாதம் கொண்டாடப்படும் தேர்த் திருவிழா இப்பகுதியில் உள்ள முக்கியமான சமய விழாக்களில் ஒன்றாகும்.

## மேற்கோள்கள்

பகுப்பு:கோயம்புத்தூர் மாவட்ட சுற்றுலாத் தலங்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள்
நைல் வடிநிலம்

**நைல் வடிநிலம்** (**Nile Delta**) வடக்கு எகிப்தில் நைல் நதி உருவாக்கும் வடிநிலம் ஆகும். நைல் நதி வடக்கு எகிப்தில் பல கிளைகளாக பரவி மத்தியதரைக் கடலில் கலக்கிறது. 3,400,000 சதுர கிலோ மீட்டர் (1,300,000 சதுர மைல்) கொண்ட நைல் வடிநிலம் உலகின் மிகப்பெரிய ஆற்று வடிநிலங்களில் ஒன்றாகும். நைல் வடிநிலம் மேற்கில் அலெக்ஸாண்டிரியாவிலிருந்து கிழக்கில் சயீது துறைமுகம் வரை, மத்தியதரைக் கடலோரத்தில் 240 கிலோ மீட்டர் (150 மைல்) வரை உள்ளடக்கியது. நைல் வடிநிலம் வண்டல் மண் நிறைந்த ஒரு வ்ளமான வேளாண்மைப் பகுதியாகும்.  எகிப்தின் வடக்கிலிருந்து தெற்கு நோக்கிய நைல் வடிநிலம் சராசரி 160 கிலோ மீட்டர்  (99 மைல்) நீளம் கொண்டது. நைல் வடிநிலம் கெய்ரோவிற்கு வடக்கே சற்று தொலைவில் தொடங்குகிறது.

## புவியியல்
நைல் வடிநிலம் எகிப்தின் வடக்கிலிருந்து தெற்கே சராசரி  நீளம் கொண்டது. மத்தியதரைக் கடலை ஒட்டிய நைல் வடிநிலம் கிழக்கிலிருந்து மேற்காக 240 கிலோ மீட்டர் அகலம் கொண்டுள்ளது. நைல் வடிநிலப் பகுதி 3,400,000 சதுர கிலோ மீட்டர் (1,300,000 சதுர மைல்) கொண்டது. நைல் நதியின் பலை கிளை ஆறுகளால் நைல் வடிநிலம் பிரிக்கப்பட்டுள்ளது. 

 

நைல் வடிநிலத்தின் கிழக்கில் சுயஸ் கால்வாய் மற்றும் வடகிழக்கில் மன்சலா ஏரியும் அமைந்துள்ளது. நைல் வடிநிலத்தின் வடமேற்கில், மத்தியதரைக் கடலை ஒட்டி புருல்லஸ் ஏரி, இட்கு ஏரி மற்றும் மாரியட் ஏரிகள் அமைந்துள்ளது. நைல் வடிநிலம் ஒரு வளைவு வடிவத்தில் அமைந்துள்ளது.  நைல் நதி மீது அஸ்வான் அணை கட்டிய பின்னர் நைல் வடிநிலத்தில் வண்டல் மண் சேர்வது பெருமளவு தடுக்கப்பட்டுள்ளது. நைல் வடிநிலத்தின் அதிகபட்ச ஆழம் 70 அடியாகும்.

## மக்கள் தொகை
 

நைல் வடிநிலத்தில் 39 மில்லியன் மக்கள் வாழ்கின்றனர். இந்த வடிநிலத்தின் மக்கள் தொகை அடர்த்தி ஒரு சதுர கிலோ மீட்ட்ரில்  அல்லது அதற்கும் மேலும் உள்ளது. நைல் வடிநிலத்தின் முக்கியமான பெரிய நகரம் அலெக்சாந்திரியா ஆகும். இந்நகரத்தின் மக்கள் தொகை 4.5 மில்லியன் ஆகும். பிற முக்கிய நகரங்கள் சயீது துறைமுகம், அபுசிர்  போன்றவைகள் ஆகும்.
## தட்ப வெப்பம்

நீர் நிறைந்த நைல் வடிநிலப் பகுதி பாலைவன வெப்ப நிலை கொண்டுள்ளது. கோடைக்காலத்தின் இதன் வெப்ப நிலை  ஆகும். குளிர்கால வெப்ப நிலை இரவில் , பகலில்  ஆக இருக்கும். சராசரி ஆண்டு மழைப் பொழிவு  ஆகும்.

## கடல் மட்டம் உயர்தல்

புவி சூடாதல் விளைவாக வடக்கு எகிப்தின் நைல் வடிநிலப் பகுதியின் சில இடங்கள்  வரையில் கடலில் மூழ்கியுள்ளது.

## ஆளுநரகங்களும், நகரங்களும்
நைல் வடிநிலத்தில் எகிப்தின் 10  ஆளுநரகங்கள் உள்ளது:
### ஆளுநரகங்கள்

*அலெக்சாந்திரியா ஆளுநகரம்  
*பெகிரியா ஆளுநகரம்  
*காப்ரி எல் சேக்  ஆளுநகரம்  
*கார்பியா ஆளுநகரம்  
*மொனுபியா ஆளுநகரம்  
*கலியுபியா ஆளுநகரம்  
*தாகாலியா ஆளுநகரம்  
* தமிட்டா ஆளுநகரம்  
*சார்க்கியா ஆளுநகரம்  
*சயீது துறைமுகம் ஆளுநகரம்  

### பெரிய நகரங்கள்
* அலெக்சாந்திரியா
*அபுசிர் 
*ஆவரிஸ் 
* மென்டிஸ்
* பெலுசியம்
* சயீது துறைமுகம்
*சைஸ்
*தனீஸ்
* மெம்பிசு
*  எல் அய்யாத் 
* தச்சூர்

## மேற்கோள்கள்

## வெளி இணைப்புகள்
*"The Nile Under Control" — *1937 article on controlling the flow of the Nile.*
*Adaptationlearning.net: UN project for managing sea level rise risks in the Nile Delta
*

வடிநிலங்கள்
பகுப்பு:எகிப்தின் புவியியல்
பகுப்பு:நைல் ஆறு
பங்காரு அடிகளார்

**பங்காரு அடிகளார்**  (*Bangaru Adigalar*, 3 மார்ச்சு 1941 – 19 அக்டோபர் 2023) என்பவர் தமிழ்நாட்டைச் சேர்ந்த ஓர் ஆன்மீக குரு ஆவார்.  ஆதிபராசக்தி தொண்டு மருத்துவ, கல்வி மற்றும் கலாச்சார அறக்கட்டளையின் தலைவராக இருந்தார். இவரைப் பின்பற்றுபவர்களாலும், ஆதிபராசக்தி கோவிலின் பக்தர்களாலும்  பங்காரு அடிகளார் 'அம்மா' என்று  அழைக்கப்படுகிறார். உச்ச சக்தியின் அவதாரமே - ஆதிபராசக்தி என்று இவரைப் பின்பற்றுபவர்களால் நம்பப்படுகிறது. இவருக்கு ஏராளமான பக்தியுள்ள விசுவாசிகள் உள்ளனர். பங்காரு அடிகளார் கோவில் மற்றும் ஆன்மிகத்திலும் சீர்திருத்தங்களைச் செயல்படுத்தியுள்ளார்.

இந்திய அரசு பங்காரு அடிகளாருக்கு 2019 ஆம் ஆண்டு பத்மசிறீ விருது  வழங்கிச் சிறப்பித்தது.

## வாழக்கைக் குறிப்பு
செங்கல்பட்டு மாவட்டம், மதுராந்தகத்திற்கு அருகில் மேல்மருவத்தூரில் 1941 மார்ச் 3 இல் கோபால நாயக்கர், மீனாம்பாள் ஆகியோருக்கு மகனாக பங்காரு அடிகளார் பிறந்தார். இவரது இயற்பெயர் சுப்பிரமணி. இவரின் தந்தை-வழிப் பாட்டனார் துரைசாமி நாயக்கர் ஒரு நிலக்கிழார் ஆவார். சோத்துப்பாக்கம் தொடக்கப்பள்ளியிலும், அச்சிறுபாக்கம் உயர்நிலைப்பள்ளியிலும் கல்வி கற்றார். பின்னர் செங்கல்பட்டு, அரசு ஆசிரியர் பயிற்சிப் பள்ளியில் படித்தார். தொடக்கத்தில் மின்சாரப் பணியாளர், பேருந்து நடத்துநர் போன்ற சிறு பணிகளை ஆற்றி வந்தவர், பின்னர் அச்சிறுபாக்கத்தில் ஆசிரியராகச் சேர்ந்தார். 1968-இல் லட்சுமி என்பாரைத் திருமணம் செய்து கொண்டார். இவர்களுக்கு அன்பழகன், செந்தில் குமார், ஸ்ரீதேவி, உமாதேவி என நான்கு பிள்ளைகள் உள்ளனர்.

1966-இல் பங்காரு அடிகளாரின் குடும்பத்தில் நடந்த விழா ஒன்றில் இவரை ஆதிபராசக்தி ஆட்கொண்டதாகவும், மேல்மருவத்தூரில் அற்புதம் நடக்க போவதாகவும், தான் அங்கு கோயில் கொள்ளப்போவதாகவும் ஆதிபராசக்தி அம்மன் கூறியதாகவும் கூறப்பட்டது. இவரது வீட்டில் இருந்த வேப்ப மரத்தில் பால் வடிவதாக தகவல் பரவவே ஆயிரக்கணக்கான மக்கள் அங்கு செல்ல ஆரம்பித்தனர். அந்த இடத்தில்தான் தற்போது மேல்மருவத்தூர் ஆதிபராசக்தி கோயில் அமைந்துள்ளது.

## வருமான வரித்துறை சோதனை
பங்காரு அடிகளாரின் ஆதிபராசக்தி கல்வி நிறுவனங்கள், மற்றும் மேல்மருவத்தூரில் உள்ள அவரது நான்கு வீடுகள் மற்றும் அறக்கட்டளை அலுவலகங்கள், முதலானவை 2010 ஆம் ஆண்டு சூலை மாதம் 2  அன்று பதினாறு  வருமான வரி அதிகாரிகள் குழுக்களால் சோதனை செய்யப்பட்டன.  காலை 11.30 மணிக்கு தொடங்கிய தேடுதல் பணி மறுநாள் அதிகாலை 4 மணி வரை நீடித்தது. அடிகளார் வீட்டில் மட்டும் 9 கோடி ரூபாய் பணம் பறிமுதல் செய்யப்பட்டது. அறக்கட்டளை அலுவலகங்களில் நடத்திய சோதனையில் கூடுதலாக ₹ 3 கோடியும், அவரது மகன் அன்பழகனின் வீட்டில் சோதனை நடத்தி ₹ 40 லட்சம் ரூபாயும் கைப்பற்றப்பட்டது. மேலும், வீட்டில் தங்க நகைகளும் சிக்கியது.

## மறைவு
தனது 82 ஆம் வயதில்  உடல்நலக்குறைவு காரணமாக மருத்துவமனையில் சிகிச்சை பெற்றுவந்த நிலையில் 19 அக்டோபர் 2023 அன்று மாரடைப்பு காரணமாக உயிரிழந்தார். ஆதி பராசக்தி தொண்டு நிறுவன மருத்துவக் கல்வி மற்றும் கலாசார அறக்கட்டளையின் தலைவராக இருந்த பங்காரு அடிகளாரின் ஆன்மீக சேவையைப் பாராட்டி  2019 ஆம் ஆண்டு பத்மஸ்ரீ விருது வழங்கி மத்திய அரசு சிறப்பித்துள்ளது.

## மேற்கோள்கள்

பகுப்பு:1941 பிறப்புகள்
பகுப்பு:2023 இறப்புகள்
பகுப்பு:இதரகளங்களில் பத்மசிறீ விருது பெற்றவர்கள்
பகுப்பு:ஆன்மிகம்
காவலம் சிறீகுமார்

**காவலம் சிறீகுமார்**  (**Kavalam Sreekumar)** இந்தியாவின் கேரளாவைச் சேர்ந்த ஒரு பாரம்பரிய இசைக்கலைஞர் ஆவார்.  மலையாளத் திரைப்படப் பாடகர் மற்றும் இசையமைப்பாளர்  என ப்லமுகங்களில் இவர் இயங்கி வருகிறார். இவரது ராமாயண பாராயணமும் மக்களிடத்தில் புகழ்பெற்ற்ள்ளது.   அறுபதுக்கும்  மேற்பட்ட பிரபலமான மலையாள கவிதைகளை வழங்கியுள்ளார்.  மலையாளக் கவிஞரும் நாடக ஆசிரியருமான காவலம் நாராயண பணிக்கரின் மகன் என்றும் அறியப்படுகிறார்.

## வாழ்க்கை வரலாறு
காவலம் சிறீகுமார் 1959 ஆம் ஆண்டு மார்ச் மாதம் 3 ஆம் தேதியன்று ஆலப்புழா மாவட்டம் காவலம் கிராமத்தில் பிறந்தார் .  பத்மபூசண் விருது பெற்ற காவலம்  நாராயண பணிக்கர் மற்றும் சாரதாமணி ஆகியோர் இவரது பெற்றோர்களாவர்.  இவருக்கு அரிகிருட்டிணன் என்ற அண்ணன் இருந்தார்.  அவர் 2009 ஆம் ஆண்டில் இறந்தார். ஐந்தாவது வயதில் பாரம்பரியக் குரலிசையை கற்கத் தொடங்கிய இவர், அம்பலப்புழா சிவசங்கர பணிக்கர், திருச்சூர் வைத்தியநாதன், மாவேலிக்கார பிரபாகர வர்மா மற்றும் அம்பலப்புழா துளசி போன்ற இசை ஆசிரியர்களிடம் இசை பயின்றார்.

அகில இந்திய வானொலியில் 1985 ஆம் ஆண்டு முதல் 2007 வரை பணியாற்றினார். அகில இந்திய வானொலியில் பணியாற்றியபோது, பிரபல வயலின் கலைஞர் பி. சசிகுமாரிடம்  பாரம்பரிய  இசையைக் கற்றார்.

## விருதுகள்

* 2012 கேரள சங்கீத நாடக அகாடமி விருது 
* 1989 - *குருசாசத் பரபிரம்மம்* - அகில இந்திய வானொலி- சிறந்த இசை அம்சத்திற்கான ஆண்டு விருது 
* 1990- *பாறைப்பேட்டை பந்திருக்குளம்* - அகில இந்திய வானொலி- சிறந்த இசை அம்சத்திற்கான ஆண்டு விருது 
* பல்கலைக்கழக இளைஞர் விழாவில் செம்மொழி பாடலில் தொடர்ந்து 5 ஆண்டுகள் முதல் பரிசு பெற்றார்.

## மேற்கோள்கள்

 

## புற இணைப்புகள்

* காவலம் சிறீகுமார் பாடிய மலையாளத் திரைப்படப் பாடல்கள் (மொழி: ஆங்கிலம்)
* காவலம் சிறீகுமார் பாடிய திரைப்படம், திரைப்படம் அல்லாத பாடல்களின் விவரங்கள் (மொழி: மலையாளம்)

பகுப்பு:1959 பிறப்புகள்
பகுப்பு:இந்தியத் திரைப்படப் பாடகர்கள்
பகுப்பு:வாழும் மக்கள்
பகுப்பு:கேரள மக்கள்
பகுப்பு:கேரள சங்கீத நாடக அகாதமி விருது பெற்றவர்கள்
ஹர்னாஷ் சந்து

**ஹர்னாஸ் சந்து** (Harnaaz Sandhu) (பிறப்பு 3 மார்ச் 2000) ஒரு இந்திய விளம்பரத்தாரகை மற்றும் அழகுப் போட்டியின் வாகையாளர் ஆவார். இவர் பிரபஞ்ச அழகி 2021 பட்டம் வென்றார். இவர் முன்னதாக திவா அழகி 2021 பட்டம் வென்றார். மேலும், பிரபஞ்ச அழகிப் பட்டம் பெற்ற மூன்றாவது இந்தியப் பெண்மணி ஆகிறார். சந்து முன்னதாக  ஃபெமினா இந்திய அழகி பஞ்சாப் போட்டியில் வென்றுள்ளார்.  மேலும், பெமினா இந்திய அழகி 2019 போட்டியில் அரையிறுதிப் போட்டி வரை சென்றார்.

## ஆரம்ப கால வாழ்க்கை மற்றும் கல்வி
சந்து குருஹர்சஹையில் பஞ்சாபி சீக்கிய குடும்பத்தில் பிறந்து வளர்ந்தார். இவர் கலியா பப்ளிக் பள்ளி மற்றும் பெண்களுக்கான முதுகலைப் படிப்புகளுக்கான அரசு கல்லூரியிலும் பயின்றார். பிரபஞ்ச அழகிப் பட்டத்திற்கான போட்டிகளில் கலந்து கொள்வதைத் தவிர, ஹர்னாஸ் பொது நிர்வாகத்தில் முதுகலைப் பட்டப்படிப்பைப் படித்து வருகிறார். பஞ்சாபி, மராத்தி, ஆங்கிலம் ஆகிய மொழிகளில் சரளமாக பேசக்கூடியவர் . 

## அழகுப்போட்டி அணிவகுப்பு
சந்து பதின்ம வயதிலேயே அழகிப்போட்டிகளில் பங்கேற்கத் தொடங்கினார். ஃபெரோஸ்பூர் அழகிப்போட்டி 2017 மற்றும் மேக்ஸ் எமர்ஜிங் ஸ்டார் இந்திய அழகிப்போட்டி 2018 போன்ற பட்டங்களை வென்றார்  ஃபெமினா இந்தியா அழகி பஞ்சாப் 2019 பட்டத்தை வென்ற பிறகு, சந்து ஃபெமினா இந்திய அழகிப்போட்டியில் போட்டியிட்டார், அங்கு அவர் இறுதியில் முதல் 12 இடங்களுக்குள்ளான ஒரு இடத்தைப் பிடித்தார் 

### திவா அழகிப்போட்டி 2021
16 ஆகஸ்ட் 2021 அன்று, திவா அழகிப்போட்டி 2021 இன் முதல் 50 அரையிறுதிப் போட்டியாளர்களில் ஒருவராக சந்து தேர்ந்தெடுக்கப்பட்டார். பின்னர் ஆகஸ்ட் 23 அன்று, தொலைக்காட்சியில் ஒளிபரப்பப்பட்ட திவா அழகிப் போட்டியில் போட்டியிடும் சிறந்த 20 இறுதிப் போட்டியாளர்களில்  ஒருவராக இவர் உறுதிப்படுத்தப்பட்டார். செப்டம்பர் 22 அன்று நடைபெற்ற முதற்கட்டப் போட்டியில், சந்து அழகிய தோலினை உடையவர் என்ற பட்டத்தை வென்றார். மேலும், நீச்சலுடை அழகி, அழகிய புன்னகை அழகி, ஒளிப்பட அழகி, பொதுப்பேச்சுத்திறனழகி ஆகியவற்றுக்கான இறுதிப் போட்டியாளரானார்.

### பிரபஞ்ச அழகி 2021
திவா அழகிப்போட்டி 2021 வெற்றியாளராக, பிரபஞ்ச அழகி 2021 இல் இந்தியாவைப் பிரதிநிதித்துவப்படுத்தும் உரிமையை சந்து பெற்றார். இப்போட்டியானது இஸ்ரேலின் ஏலாத்தில் 12 டிசம்பர் 2021 அன்று நடைபெற்றது. சந்து 80 போட்டியாளர்களைக் கொண்ட ஆரம்பக் குழுவிலிருந்து முதல் பதினாறுக்கு முன்னேறினார், பின்னர் வெற்றியாளராக முடிசூட்டப்படுவதற்கு முன்பு முதல் பத்து, முதல் ஐந்து மற்றும் முதல் மூன்று இடங்களுக்கு முன்னேறினார். அவரது வெற்றியைத் தொடர்ந்து, 1994 ஆம் ஆண்டில் சுஷ்மிதா சென் மற்றும் 2000 ஆம் ஆண்டில் லாரா தத்தாவிற்குப் பிறகு பிரபஞ்ச அழகி பட்டம் வென்ற மூன்றாவது இந்தியப் பெண்மணி ஆனார்.

## மேற்கோள்கள்

பகுப்பு:வாழும் மக்கள்
பகுப்பு:2000 பிறப்புகள்
பகுப்பு:பிரபஞ்ச அழகி
ஹெல்லன்

கிரேக்கத் தொன்மவியலில் படி, **ஹெல்லன்** (*Hellen*, (;  *Hellēn*) என்பவர் கிரேக்கர்களின் முன்னோடி ஆவார்.  இவரது பெயரே கிரேக்கத்தின் மற்றொரு பெயராகும். அதாவது கிரேக்க வம்சாவளியைச் சேர்ந்தவர்கள் அல்லது கிரேக்க பண்பாடு அல்லது கிரேக்க நாடு  போன்றவற்றிற்க்கு "ஹெலனிக்" என்ற பெயரடை மூல ஆதாரம் ஆகும்.

## தொன்மவியல்
ஹெல்லன் என்பவர் டியூக்கோலியான் (அல்லது சில நேரங்களில் சியுசு ) மற்றும் பிர்ரா ஆகியோரின் மகனும் ஆம்ஃபிக்டியனின் சகோதரரும் ஆவார். நிம்ஃப் ஓர்சிஸ் மூலம்  இவர் ஏயோலஸ், சுதஸ் டோரஸ் ஆகிய மூன்று மகன்களுக்கும், செனோபாட்ரா என்ற ஒரு மகளுக்கும் தந்தையானார். இல்லையெனில்,  பிரோனூசின் மகன் ஹெலன் என்றும், டியூகாலியன் மற்றும் பைராவின் மகன் என்றும் அழைக்கப்பட்டார்.

எசியொடின் கேட்லாக்ஸ் ஆப் உமன் பட்டியலின் படி, இவரின் மகன்கள் பேரன்களின் சந்ததியினரே கிரேக்கத்தின் முதன்மைப் பழங்குடியினரான: ஏயோலஸ், அயோலியன்ஸ், டோரஸ், டோரியன்ஸ், குசுதஸ்,  அக்கேயன்ஸ், அயோனியர்கள், அக்கேயஸ், அயன் ஆகியோராவர்.

சில கூற்றுகளின்படி, ஹெலன் டோட்டஸின் தந்தை நியோனஸின் தந்தையாக குறிக்கப்பட்டுள்ளார்.

துசிடிடீஸின் கூற்றுப்படி, ஹெலனின் வழித்தோன்றல்கள் ஃபிதியாவின் கிரேக்கப் பகுதியைக் கைப்பற்றினர், பின்னர் தங்கள் ஆட்சியை மற்ற கிரேக்க நகரங்களுக்கும் பரப்பினர். அந்தப் பகுதிகளின் மக்கள் தங்கள் மூதாதையின் பெயரால் *ஹெலினெஸ் என்று அழைக்கப்பட்டனர்.* ஹெலனெஸ் என்ற இனப்பெயர் ஓமரின் காலத்திலிருந்தே உள்ளது.

## குறிப்புகள்

பகுப்பு:கிரேக்கத் தொன்மவியல்
டியூக்கோலியான்

thumb|204x204px| ''Promptuarium Iconum Insigniorum'' இலிருந்து டியூக்கோலியான்
கிரேக்கத் தொன்மவியலின் படி, **டியூக்கோலியான்** (*Deucalion* (; ) என்பவர் பிரோமிதியசின் மகன்; பழங்கால ஆதாரங்கள் இவரது தாயை கிளைமீன், ஹெஸியோன் அல்லது பிரோனோயா என்று குறிப்பிடுகின்றன.   இவர் கிரேக்க தொன்மவியலில் ஊழிவெள்ளப் பெருங்கதையுடன் நெருங்கிய தொடர்புடையவர்.
வலது|thumb|250x250px| 1562 ஆம் ஆண்டு ஓவிட்'ஸ் ''மெட்டாமார்போஸ்ஸின்'' பதிப்பிலிருந்து டியூகாலியன் மற்றும் பைரா.

## குடும்பம்

டியூகாலியனுக்கும் பைராவுக்கும் குறைந்தது இரண்டு குழந்தைகளாக ஹெல்லன் மற்றும் பிரோடோஜீனியா,  மற்றும் மூன்றாவது, ஆம்ஃபிக்டியோன்  (பிற மரபுகளில் இவர் தொல் குடிமகன் )

இவரின் குழந்தைகள் குறித்து பழமையான நூல்களில் ஒன்றான கேட்டலாக் ஆப் உமன்  என்ற நூலில்  பண்டோரா மற்றும் தியா மற்றும் குறைந்தபட்சம் ஒரு மகனான ஹெல்லன் ஆகியோர் குறிப்பிடப்படுகின்றனர்.  அவர்களின் சந்ததியினர் தெசலியில் வாழ்ந்ததாக கூறப்படுகிறது.

ஒரு  தரவானது டியூகாலியனின் மூன்று மகன்களையும் அவர்களது மனைவியையும் ஓரெஸ்தியஸ், மராத்தோனியோஸ் பிரோனஸ் (ஹெல்லனின் தந்தை) என்று குறிப்பிடுகிறது.   சில தரவுகளில், டியூக்கோலியானுக்கு மற்றொரு பிள்ளையாக மெலாந்தோ இருந்தார்.

## குறிப்புகள்

பகுப்பு:கிரேக்கத் தொன்மவியல்
பகுப்பு:கிரேக்கத் தொன்மவியல் மன்னர்கள்
சாகீர் உசேன் (பரத நாட்டியக் கலைஞர்)

**சாகீர் உசேன்** என்பவர் தென்னிந்தியாவின், தமிழ்நாட்டைச் சேர்ந்த ஒரு பரதநாட்டியக் கலைஞர், சொற்பொழிவாளர், நடன ஆசிரியர் ஆவார்.

சாகிர் உசேன் தமிழ்நாட்டின், தருமபுரி மாவட்டம், துருஞ்சிப்பட்டி என்னும் சிற்றூரைச் சேர்ந்தவர். பிறப்பால் இசுலாமியரான இவரை இவரது பெரியம்மாவான அலுமேலு அப்துல்லாவால் தத்தெடுத்து வளர்க்கபட்டார். அலுமேலு வழியாக வைணவத்தின் அறிமுகத்தையும், ஈடுபாட்டையும் பெற்றார். பரத நாட்டியத்தின் மீது ஆர்வம் கொண்ட இவர் சித்திரா விசுவேசுவரிடம் பரதம் கற்றார். பல கோயில்களிலும், மேடைகளிலும் நூற்றுக்கணக்கான நடன நிகழ்ச்சிகளை நிகழ்த்தியுள்ளார். சென்னை நுங்கம்பாக்கத்தில் வசித்து வரும் இவர், இந்திய அரசின் நல்கையைப் பெற்று வைணவ ஆகமகங்களான வைகானசம், பாஞ்சராத்திரம் ஆகியவற்றில் ஆராய்ச்சிகள் செய்துள்ளார்.

இவர் தமிழ்நாடு அரசின் கலைமாமணி விருது, இந்திய ஒன்றிய அரசின் சமூக நல்லிணக்க விருது போன்றவற்றைப் பெற்றவராவார்.

## சர்ச்சைகள்
வைணவத்தின் மீது நம்பிக்கைக் கொண்ட இவர் வைணவக் கோயில்களில் சிறுவயதிலிருந்து வழிபடுவதை வழக்கமாக கொண்டவர். இந்நிலையில்  2021 திசம்பர் 10 அன்று திருவரங்கம் அரங்கநாத சுவாமி கோயிலில் சுவாமி தரிசனம் செய்யச் சென்றவரை தனிநபர் ஒருவர் வழிமறித்து மாற்று சமயத்தவர்கள் கோயிலுக்குள் செலக்கூடாது என்று நெட்டித் தள்ளி  வெளியேற்றியது சர்ச்சைக்கு ஆளானது. இது குறித்து சம்பந்தபட்டவர் மீது வழக்கு பதிவு செய்யப்பட்டது.

## எதிர்வினைகள்
இது குறித்து டுவிட்டரில் பதிவிட்ட கர்நாடக இசை கலைஞர் *ஸ்ரீரங்கம் அரங்கநாதரை தரிசிக்கச் சென்ற நாட்டியக் கலைஞர் ஜாகீர் உசேன் மோசமாக நடத்தப்பட்டது ஆழமாக பாதிக்கிறது. அந்த நபர் மீது நடவடிக்கை எடுக்கவேண்டும். துலுக்க நாச்சியாருக்கு சிறப்பிடம் தருவதன் மூலமாக சங்கம பக்திக்கு சிறந்த எடுத்துக்காட்டாக இருப்பது ஸ்ரீரங்கம் என்பதை நாம் மறக்கவேண்டாம் என்று* என்று பதிவிட்டார்.

## குறிப்புகள்

பகுப்பு:தருமபுரி மாவட்ட மக்கள்
பகுப்பு:பரதநாட்டியக் கலைஞர்கள்
பகுப்பு:பரதநாட்டிய ஆசிரியர்கள்
பகுப்பு:கலைமாமணி விருது பெற்றவர்கள்
பகுப்பு:வாழும் மக்கள்
சையத் அசன் அசுகாரி

**சையத் அசன் அசுகாரி**  (*Syed Hasan Askari*)  இந்தியாவைச் சேர்ந்த ஒரு  வரலாற்றாசிரியர் ஆவார்.    1901 ஆம் ஆண்டு ஏப்ரல் மாதம் பத்தாம் தேதியன்று இவர் இந்தியாவிலுள்ள பீகார் மாநிலத்தின்  சரண் மாவட்டம் குய்ச்வா கிராமத்தில் பிறந்தார்.  இவரது இலக்கியப் பணி இந்திய அரசாங்கத்தால் அங்கீகரிக்கப்பட்டது  இடைக்கால சூபித்துவம், பீகாரின் பிராந்திய வரலாறு மற்றும் இடைக்கால இந்தியாவின் கலாச்சார வரலாற்று அம்சங்களில் இவருடைய இலக்கியம் கவனம் செலுத்தியது. 250 எண்ணிக்கைக்கும் மேற்பட்ட கட்டுரைகளை இவர் எழுதியுள்ளார். இவற்றில் ஆய்வுக் கட்டுரைகள், முன்னுரைகள், புத்தக மதிப்புரைகளை மொழிபெயர்ப்புகள் முதலியவையும் அடங்கும்.  இவை பல இதழ்கள், புத்தகங்கள் மற்றும் செயல்முறை ஆணைகளில் வெளியிடப்பட்டுள்ளன.     

## அங்கீகாரம்
அசுகாரிக்கு 1974 ஆம் ஆண்டில்  காலிப் விருதை அப்போதைய இந்தியக் குடியரசுத் தலைவர் பக்ருதின் அலி அகமது வழங்கினார். 

கியானி ஜெயில் சிங் 1985 ஆம் ஆண்டு அசுகாரிக்கு பத்மசிறீ விருதை வழங்கினார்.

## கல்வி கௌரவங்கள்
1967 ஆம் ஆண்டு பீகாரில் உள்ள மகத் பல்கலைக்கழகம், அசுகாரிக்கு  கௌரவ முனைவர் பட்டம் வழங்கியது 

## மேற்கோள்கள்

 
பகுப்பு:பத்மசிறீ விருது பெற்றவர்கள்
பகுப்பு:1990 இறப்புகள்
பகுப்பு:1901 பிறப்புகள்
பகுப்பு:பீகார் நபர்கள்
வான் இசுக்கூட்டனின் தேற்றம்

**வான் இசுக்கூட்டனின் தேற்றம்** (*Van Schooten's theorem*) சமபக்க முக்கோணத்தின் பண்பினைத் தருகிறது. இடச்சு கணிதவியலாளரான வான் இசுக்கூட்டனின் பெயரால் இத்தேற்றம் அழைக்கப்படுகிறது.

தேற்றத்தின் கூற்று:

:*சமபக்க முக்கோணம் <math>\triangle ABC</math> இன் <math>P</math> [[சூழ்தொடு வட்டம்|சுற்று வட்டத்தின்]] மேலுள்ள ஒரு புள்ளி <math>P</math> எனில், <math>P</math> உடன் சமபக்க முக்கோணத்தின் உச்சிகளை இணைக்கும் கோட்டுத்துண்டுகள் <math>PA, PB, PC</math> மூன்றில் அதிக நீளமான கோட்டுத்துண்டு மற்ற இரு கோட்டுத்துண்டுகளின் நீளங்களின் கூட்டுத்தொகைக்குச் சமமாக இருக்கும்.*

வட்ட நாற்கரங்களுக்கான தொலெமியின் தேற்றத்தின் விளைவாக இத்தேற்றம் அமைகிறது.

\triangle ABC இன்  பக்கநீளம் a, PA, PB, PC மூன்றில் அதிக நீளமான கோட்டுத்துண்டு PA என்க. முக்கோணத்தின் உச்சிகள் A, B, C மூன்றும் P புள்ளியும் சுற்றுவட்டத்தின் மீது அமைவதால் அவை ஒரு வட்ட நாற்கரத்தை அமைக்கும். எனவே தொலெமியின் தேற்றப்படி:
:
\begin{align} 
& |BC| \cdot |PA| =|AC| \cdot |PB| + |AB| \cdot |PC| \\[6pt]
 \Longleftrightarrow & a \cdot |PA| =a \cdot |PB| + a \cdot |PC|
\end{align}

a ஆல் வகுக்க வான் இசுக்கூட்டனின் தேற்றத்தின் முடிவு கிடைக்கும்:
:  |PA| =  |PB| +  |PC|

## மேற்கோள்கள்
*Claudi Alsina, Roger B. Nelsen: *Charming Proofs: A Journey Into Elegant Mathematics*. MAA, 2010, , pp.&nbsp;102–103
*Doug French: *Teaching and Learning Geometry*. Bloomsbury Publishing, 2004,  , pp.&nbsp;62–64
*Raymond Viglione: *Proof Without Words: van Schooten′s Theorem*. Mathematics Magazine, Vol. 89, No. 2 (April 2016), p.&nbsp;132
*Jozsef Sandor: ''On the Geometry of Equilateral Triangles''. Forum Geometricorum, Volume 5 (2005), pp. 107–117

## வெளியிணைப்புகள்

*Van Schooten's theorem at cut-the-knot.org

பகுப்பு:சமதள வடிவவியல் தேற்றங்கள்
கொங்கண் கோட்டம்

**கொங்கண் மண்டலம்** (**Konkan division**) இந்தியாவின் மகாராட்டிரா மாநிலத்தின் ஆறு நிர்வாக மண்டலங்களில் ஒன்றாகும். இது அர்புக் கடற்கரை பகுதியை ஒட்டிய கொங்கண் மண்டலத்தின்  வடக்குப் பகுதி மற்றும் நடுப்பகுதிகளைக் கொண்டது. கொங்கண் கோட்டத்தில் பால்கர் மாவட்டம், தானே மாவட்டம், மும்பை புறநகர் மாவட்டம், |மும்பை மாவட்டம், ராய்கட் மாவட்டம், இரத்தினகிரி மாவட்டம் மற்றும் சிந்துதுர்க் மாவட்டம் என 7 வருவாய் மாவட்டங்களைக் கொண்டது.

## இதனையும் காண்க
* கொங்கண் மண்டலம்
* கொங்கண் இருப்புப்பாதை

## மேற்கோள்கள்

பகுப்பு:மகாராட்டிர மண்டலங்கள்
தானே தாலுகா

**தானே தாலுகா** (**Thane taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும். இதன் நிர்வாகத் தலைமையிட தானே நகரம் ஆகும்.

தானே தாலுகா தானே, நவி மும்பை மற்றும் மீரா-பய்ந்தர் என மூன்று மாநகராட்சிகளையும், 14 வருவாய் கிராமங்களையும் கொண்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,  899330 வீடுகள் கொண்ட தானே தாலுகாவின் மொத்த மக்கள் தொகை 37,87,036 ஆகும். மக்கள் தொகையில் ஆண்கள் 2022949   மற்றும்  பெண்கள் 1764087 ஆக உள்ளனர். பாலின விகிதம் 1000 ஆண்களுக்கு 872 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  430026 (11.36%)  ஆகும். சராசரி எழுத்தறிவு 79.57%  ஆகும். இத்தாலுகாவின் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 6.79% மற்றும் 1.98% ஆகவுள்ளனர். இதன் மக்கள் தொகையில் இந்துக்கள் 28,33,692	(74.83%), இசுலாமியர்கள் 5,60,944	(14.81%), பௌத்தர்கள் 1,62,345	(4.29%), கிறித்துவர்கள் 1,09,684	(2.9%), சமணர்கள்  82,837 (2.19%) மற்றும் பிற சமயத்தினர்  0.99% ஆக உள்ளனர்.

## மேற்கோள்கள்

பகுப்பு:தானே மாவட்டம்
தானே மாவட்டத்தின் வட்டங்கள்
கல்யாண் தாலுகா

**கல்யாண் தாலுகா** (**Kalyan taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும். . இத்தாலுகாவின் நிர்வாகாத் தலைமையிடம் கல்யாண் நகரம் ஆகும். இத்தாலுகா 276 சதுர கிலோ மீட்டர் பரப்பளவு கொண்டது. இத்தாலுகா கல்யாண் எனும் மாநகராட்சியும், இரண்டு பேரூராட்சிகளையும், 86 வருவாய் கிராமங்களையும் கொண்டுள்ளது. 
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 377146 வீடுகளைக் கொண்ட கல்யாண் தாலுகாவின் மொத்த மக்கள் தொகை 15,65,417  ஆகும். மக்கள் தொகையில் ஆண்கள் 8,20,492  மற்றும்  பெண்கள் 7,44,925 ஆக உள்ளனர். பாலின விகிதம் 1000 ஆண்களுக்கு 908 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,62,318 (10.37%) ஆகும். சராசரி எழுத்தறிவு  80.93%  ஆகும். பட்டியல் மற்றும் பழங்குடிகள் முறையே  9.7%  மற்றும்  3.48%  ஆகவுள்ளனர். இதன் மக்கள் தொகையில் இந்துக்கள் 12,87,828	(82.27%), இசுலாமியர்கள் 94,893	(6.06%), பௌத்தர்கள்  1,11,542	(7.13%), சமணர்கள் 34,358 (2.19%), கிறித்துவர்கள் 29,582	(1.89%) மற்றும் பிற சமயத்தினர் 0.28% ஆக உள்ளனர். மக்கள் தொகையில் 40% நகர்புறத்திலும், 60% கிராமப்புறங்களில் வாழ்கின்றனர்.
## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்
உல்லாஸ்நகர் தாலுகா

**உல்லாஸ்நகர் தாலுகா** (**Ulhasnagar taluka**) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் உல்லாஸ்நகர் ஆகும். 13 சதுர கிலோ மீட்டர் பரப்பளவு கொண்ட உல்லாஸ்நகர் தாலுகாவின் மொத்த மக்கள் தொகை 5,06,098 ஆகும். மக்கள் தொகை அடர்த்தி ஒரு சதுர கிலோ மீட்டர் பரப்பில் 38,931 பேர் வீதம் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி,1,11,799 வீடுகளைக் கொண்ட உல்லாஸ்நகர் தாலுகாவின் மொத்த மக்கள் தொகை 5,06,098  ஆகும். மக்கள் தொகையில் ஆண்கள் 2,69,048  மற்றும்  பெண்கள் 2,37,050 ஆக உள்ளனர். பாலின விகிதம் 1000 ஆண்களுக்கு  881 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 51,267 (10.13%)  ஆகும். சராசரி எழுத்தறிவு  78.63%   ஆகும். பட்டியல் மற்றும் பழங்குடிகள் முறையே 17.13%    மற்றும்  1.3%   ஆகவுள்ளனர். இதன் மக்கள் தொகையில் இந்துக்கள் 4,17,438	(82.48%), இசுலாமியர்கள் 32,055	(6.33%), பௌத்தர்கள் 39,224	(7.75%),  சமணர்கள் 467	(0.09%), கிறித்துவர்கள் 6,118	(1.21%), சீக்கியர்கள் 8,734	(1.73%) மற்றும் பிற சமயத்தினர் 0.49% ஆக உள்ளனர்.

## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்
அம்பர்நாத் தாலுகா

**அம்பர்நாத் தாலுகா** (**Ambernath taluka**)   இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் அம்பர்நாத் நகரம் ஆகும். இத்தாலுகாவின் மற்றொரு நகரம் பத்லாப்பூர் ஆகும். இத்தாலுகாவில் *வாங்கனி* எனும் பேரூராட்சி உள்ளது. இத்தாலுகா 76 வருவாய் கிராமங்களைக் கொண்டது. 328.12 சதுர கிலோ மீட்டர் பரப்பளவு கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 1,723 பேர் வீதம் வாழ்கின்றனர். 60% மக்கள் கிராமப்புறங்களில் வாழ்கின்றனர்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 1,30,986 வீடுகளும் கொண்ட அம்பர்நாத்  தாலுகாவின் மொத்த மக்கள் தொகை  5,65,340  ஆகும். மக்கள் தொகையில் ஆண்கள் 295358  மற்றும்  பெண்கள் 269982  ஆக உள்ளனர். பாலின விகிதம் 1000 ஆண்களுக்கு  929 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 65,053 (11.51%)  ஆகும். சராசரி எழுத்தறிவு  77.05%  ஆகும். பட்டியல் மக்கள் மற்றும் பழங்குடிகள் முறையே  13.39%   மற்றும்  6.41%  ஆகவுள்ளனர். இதன் மக்கள் தொகையில் இந்துக்கள் 81.64%, இசுலாமியர்கள் 6.88%, பௌத்தர்கள் 7.65%,  சமணர்கள் 0.47%, கிறித்துவர்கள் 2.79% மற்றும் பிற சமயத்தினர் 0.38 ஆக உள்ளனர்.
## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்
நொச்சிப்பட்டி

**நொச்சிப்பட்டி** (*Nochipatti*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது நொச்சிப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 52 கிலோமீட்டர் தொலைவிலும், ஊத்தங்கரையில் இருந்து 3 கிலோமீட்டர் தொலைவிலும், சென்னையில் இருந்து 345 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 365, மொத்த மக்கள் தொகைகள் 	1474, இதில் 752 ஆண்களும்,  722 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 	64.0 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


}

பகுப்பு:கிருஷ்ணகிரி மாவட்டத்திலுள்ள கிராமங்கள்
ஒபக்கவலசை

**ஒபக்கவலசை** (*Obakkavalasai*) என்பது இந்திய ஒன்றியம்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும். இது மூன்றாம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான கிருஷ்ணகிரியிலிருந்து 60 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 160, மொத்த மக்கள் தொகைகள் 656, இதில் 341 ஆண்களும்,  315 பெண்களும் அடங்குவர்.

## மேற்கோள்


பகுப்பு:கிருஷ்ணகிரி மாவட்டத்திலுள்ள கிராமங்கள்
வி. திருவள்ளுவன்

**வி. திருவள்ளுவன்** தமிழ்ப் பல்கலைக்கழகத்தின் துணைவேந்தராக 13 டிசம்பர் 2021 முதல்   20 நவம்பர் 2024  வரை பணியாற்றியுள்ளார்.

## பேராசிரியர்
சிதம்பரம் அண்ணாமலைப் பல்கலைக்கழகத்தில் மொழியியல் ஆராய்ச்சிப் பிரிவின் பேராசிரியராக இருந்த இவர், 28 ஆண்டுகள் பேராசிரியர் பணியில் அனுபவம் பெற்றவர் ஆவார்.  

## கல்விப்பணி
கீழ்க்கண்டவை உள்ளிட்ட பல்வேறு கல்விப்பணிகளை இவர் மேற்கொண்டுள்ளார். 
* சர்வதேச கல்விசார் நிகழ்வுகளில் நான்கு ஆய்வுக்கட்டுரைகளை அளித்துள்ளார். 
* ஐந்து ஆய்வுக்கட்டுரைகளைப் பதிப்பித்துள்ளார். 
* தமிழ் மொழி தொடர்பான ஐந்து சர்வதேச ஆய்வுநிகழ்வுகளை ஏற்பாடு செய்து நடத்தியுள்ளார். 
* ஒன்பது ஆராய்ச்சித்திட்டங்களைச் செயல்படுத்தியுள்ளார்.
* 12 முனைவர் பட்ட ஆய்வாளர்களுக்கு நெறியாளராக இருந்துள்ளார்.

## நிர்வாகப்பணி, அயலகப் பயணம்
பல்கலைக்கழக நிர்வாகத்தில் எட்டு ஆண்டுகள் அனுபவம் பெற்ற இவர், கல்வி மற்றும் ஆய்வு தொடர்பாக அயலகப்பயணங்கள் மேற்கொண்டுள்ளார்.

## மேற்கோள்கள்

## வெளி இணைப்புகள்
* தஞ்சை தமிழ்ப் பல்கலைக்கழக துணைவேந்தராக வி.திருவள்ளுவன் நியமனம், தினத்தந்தி, 12 டிசம்பர் 2021
* V Thiruvalluvan takes charge as new VC of Tamil University, The New Indian Express, edex, 13 December 2021
* தமிழ்ப் பல்கலைக்கழக துணைவேந்தராக வி.திருவள்ளுவன் பொறுப்பேற்பு, இந்து தமிழ் திசை,  தினத்தந்தி, 14 டிசம்பர் 2021
* Annamalai University, Faculty Profiles, Dr V.Thiruvalluvan

பகுப்பு:தமிழறிஞர்கள்
பகுப்பு:தமிழ்ப் பல்கலைக்கழகத் துணைவேந்தர்கள்
பிவண்டி தாலுகா

**பிவண்டி தாலுகா** (Bhiwandi Taluka) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் பிவண்டி நகரம் ஆகும். பிவண்டி தாலுகாவில் பிவண்டி-நிஜாம்பூர் மாநகராட்சி உள்ளது.

இத்தாலுகா பிவண்டி-நிஜாம்பூர் மாநகராட்சி மற்றும் 12 கணக்கெடுப்பில் உள்ள ஊர்களும் கொண்டுள்ளது. 2,34,249 வீடுகளும், 698.72 சதுர கிலோ மீட்டர் பரப்பளவும் கொண்ட இத்தாலுகாவின் மக்கள் தொகை அடர்த்தி ஒரு சதுர கிலோ மீட்டர் பரப்பில் 1634 பேர் வீதம் வாழ்கின்றனர்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, பிவண்டி தாலுகாவின் மொத்த மக்கள் தொகை   11,41,386 ஆகும். மக்கள் தொகையில் ஆண்கள்  6,53,758 மற்றும்  பெண்கள்  4,87,628 ஆக உள்ளனர். பாலின விகிதம் 1000 ஆண்களுக்கு  746 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1,50,767  (13.21%) ஆகும். சராசரி எழுத்தறிவு  68.83%   ஆகும். பட்டியல் மக்கள் மற்றும் பழங்குடிகள் முறையே  42,861	  மற்றும்  	92,664	  ஆகவுள்ளனர். இதன் மக்கள் தொகையில் இந்துக்கள் 56.52%, இசுலாமியர்கள் 38.91%, பௌத்தர்கள் 2.18%,  சமணர்கள் 2.18%, கிறித்துவர்கள் 0.22% மற்றும் பிறர் 0.65% ஆக உள்ளனர்.

## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்
முர்பாத் தாலுகா

**முர்பாத் தாலுகா** இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் முர்பாத் நகரம் ஆகும்.  40908 வீடுகளும், 921.70 சதுர கிலோ மீட்டர் பரப்பளவு கொண்ட முர்பாத் தாலுகா முர்பாத் என்ற நகரமும், 206 கிராமங்களும் கொண்டது. மக்கள் தொகை அடர்த்தி ஒரு சதுர கிலோ மீட்டர் பரப்பில் 207 பேர் வீதம் வாழ்கின்றனர்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, முர்பாத் தாலுகாவின் மொத்த மக்கள் தொகை  1,90,652   ஆகும். மக்கள் தொகையில் ஆண்கள்   97228 மற்றும்  பெண்கள் 93424 ஆக உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  22,938 (12.03%)   ஆகும். சராசரி எழுத்தறிவு  67.01%  ஆகும். பட்டியல் மக்கள் மற்றும் பழங்குடிகள் முறையே  5.77%  மற்றும்   24.83%  ஆகவுள்ளனர். இதன் மக்கள் தொகையில் இந்துக்கள் 175957	(92.29%), இசுலாமியர்கள் 4219	(2.21%), பௌத்தர்கள் 9366 (4.91%)  மற்றும் பிறர் 0.31%  ஆக உள்ளனர். 
## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்
சகாப்பூர் தாலுகா

**சகாப்பூர் தாலுகா** (Shahapur taluka) இந்தியாவின் மகாராட்டிரா மாநிலத்தின், கொங்கண் கோட்டத்தில் அமைந்த தானே மாவட்டத்தின்  7 வருவாய் வட்டங்களில் ஒன்றாகும்.இதன் நிர்வாகத் தலைமையிடம் சகாப்பூர் நகரம் ஆகும். 64924 வீடுகளும், 1616.16   சதுர கிலோ மீட்டர் பரப்பளவு கொண்ட சகாப்பூர்  தாலுகா சகாப்பூர்  என்ற நகரமும், 6 கணக்கெடுப்பு ஊர்களும்,  226 கிராமங்களும் கொண்டது. மக்கள் தொகை அடர்த்தி ஒரு சதுர கிலோ மீட்டர் பரப்பில் 194 பேர் வீதம் வாழ்கின்றனர்.
## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, வீடுகளைக் கொண்ட சகாப்பூர்  தாலுகாவின் மொத்த மக்கள் தொகை 314103   ஆகும். மக்கள் தொகையில் ஆண்கள் 160466  மற்றும்  153637 பெண்கள் ஆக உள்ளனர். பாலின விகிதம் 1000 ஆண்களுக்கு 957 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 41172 - 13.11%  ஆகும். சராசரி எழுத்தறிவு 65.98%   ஆகும். பட்டியல் மக்கள் மற்றும் பழங்குடிகள் முறையே 5.74%  மற்றும்  35.72%   ஆகவுள்ளனர். இதன் மக்கள் தொகையில் இந்துக்கள் 92.8%, இசுலாமியர்கள் 2.64%, பௌத்தர்கள் 3.94%  மற்றும் பிறர் 0.44%  ஆக உள்ளனர்.

## மேற்கோள்கள்

பகுப்பு:தானே மாவட்டம்
பகுப்பு:தானே மாவட்டத்தின் வட்டங்கள்